
	[bookmark: nev]BARÁTH DÁNIEL
Programtervező informatikus
MSc, 3. félév
Eötvös Loránd Tudományegyetem
Informatikai Kar
	






Témavezetők:
	Dr. Hajder Levente, Elte Ik Algoritmusok és Alkalmazásaik Tanszék, Mta Sztaki
tudományos főmunkatárs,  MTA SZTAKI GMSZL Labor

	Dr. Molnár József, Szegedi Tudományegyetem, Informatika Tanszékcsoport
kutató-mérnök,  MTA Szegedi Biológiai Kutatóközpont




Felületi normálvektorok becslése affin transzformációból

Dolgozatomban a számítógépes látás egy eddig megoldatlan problémájával foglalkozom: megmutatom, hogyan lehet kalibrált projektív kamerák segítségével egy felületi ponthoz tartozó normálvektort megbecsülni, ha a két képen a régió középpontját és a két képen levő vetületük közötti affin transzformációt ismerjük. A megoldás egy új elméleten alapszik, amely kiegészíti a számítógépes sztereo látásban eddig kvázi egyeduralkodó epipoláris geometrián alapuló megoldásokat. A dolgozatban bemutatott normálvektort becslő algoritmus további jelentősége, hogy kalibrált kamerák esetén zajos affin transzformációkat feltételezve optimális megoldást ad. Megoldást adok továbbá arra az esetre is, ha a kamerák csupán félig kalibráltak, mivel a kamera középpontok helye a térben nem ismert. Ezeken felül bemutatok egy heurisztikus régió-alapú klaszterező eljárást is, amely a becsült normálisokat hivatott tartalmazó síkok szerint csoportosítani.



